ddrg/super_eurlex huggingface dataset:
(10)

Sellega seoses väitis Saksamaa, et mõistel „traditsiooniline“ on kaks tähendust: esimene, mis on määratletud määruse (EL) nr 1151/2012 artikli 3 punktis 3, kus „traditsiooniline“ tähendab tõendatud kasutamist siseturul vähemalt 30 aasta jooksul, ja teine, mida tarbijad mõistavad kui teadmiste edasiandmist ühelt põlvkonnalt teisele. Eespool toodut arvesse võttes väitis Saksamaa, et nimetusega „Mozzarella Tradizionale“ seotud konkreetsel juhul viitab mõiste „Tradizionale“ ainult toote esimesele tähendusele, standardile ja kõige traditsioonilisemale vormile. Sõna „traditsiooniline“ lisamist nimetusele „Mozzarella“ võib siiski pidada viiteks nimetuse teisele tähendusele – teadmiste edasiandmine ühelt põlvkonnalt teisele. Seetõttu leiab Saksamaa, et see eksitaks tarbijaid ja selleks et nimetuse „Mozzarella“ all mõistetaks mõiste „Tradizionale“ esimest tähendust, tuleks üksnes lisada määruse (EL) nr 1151/2012 artikli 18 lõike 3 kohane väide.
(1)

17. aprillil 2019 esitas Knieler & Team GmbH määruse (EL) nr 528/2012 artikli 43 lõike 1 kohase loataotluse biotsiidipere jaoks, mille nimi on „Knieler & Team Propanol Family“ ja mis kuulub kõnealuse määruse V lisas kirjeldatud tooteliikidesse 1, 2 ja 4, ning lisas kirjaliku kinnituse selle kohta, et Šveitsi pädev asutus on nõustunud taotlust hindama. Taotlus registreeriti biotsiidiregistris registrinumbriga BC-AQ050985-22.
(5)

Euroopa Toiduohutusamet (edaspidi „toiduohutusamet“) jõudis oma 10. novembri 2021. aasta arvamuses (2) järeldusele, et kavandatud kasutustingimuste juures ei avalda Corynebacterium glutamicum KCCM 80187 abil kääritamise teel toodetud naatriumvesinikglutamaat kahjulikku mõju loomade ja inimeste tervisele ega keskkonnale. Toiduohutusamet jõudis oma arvamuses järeldusele, et söödalisand ei ole sissehingamisel mürgine, ei ärrita nahka ega silmi ning ei ole naha sensibilisaator. Toiduohutusamet jõudis ka järeldusele, et naatriumvesinikglutamaat on tõhus sööda maitse tugevdamisel. Lisaks kinnitas toiduohutusamet määrusega (EÜ) nr 1831/2003 asutatud referentlabori aruande söödas sisalduva kõnealuse söödalisandi analüüsimise meetodite kohta.
ii)

neid on enne liidu territooriumile sissetoomist kontrollitud ning neist on määratletud siirutaja või määratletud taimekahjustaja sümptomite esinemise korral võetud proovid ja neid on analüüsitud ning analüüside põhjal on leitud, et taimed on määratletud taimekahjustajast vabad;
(1)

Määruses (EL) 2019/6 on sätestatud mitmesugused konkreetsed meetmed mikroobide resistentsuse vastu võitlemiseks ning antimikroobikumide mõistlikuma ja vastutustundlikuma kasutamise edendamiseks loomadel, sealhulgas väga ranged eeskirjad antimikroobikumide veterinaarretseptide väljastamise kohta profülaktilisel ja metafülaktilisel eesmärgil. Kõnealuses määruses tuletatakse ka meelde, et mikroobivastaseid ravimeid ei tohiks manustada rutiinselt ega selleks, et korvata puudulikku hügieeni, küündimatut loomakasvatust, kehva hooldamist või põllumajandusettevõtte halba juhtimist.
(5)

Euroopa Toiduohutusamet (edaspidi „toiduohutusamet“) jõudis oma 12. novembri 2019. aasta arvamuses (3) järeldusele, et kavandatud kasutustingimustel ei avalda taimest Origanum vulgare ssp. hirtum (Link) Ietsw. saadud eeterlik õli kahjulikku mõju loomade ja inimeste tervisele ega keskkonnale. Toiduohutusamet jõudis ka järeldusele, et taimest Origanum vulgare ssp. hirtum (Link) Ietsw. saadud eeterlikul õlil on nahale ja silmadele ärritav toime ning see võib mõjuda nahka ja hingamiselundeid sensibiliseerivana. Seepärast leiab komisjon, et tuleks võtta asjakohased kaitsemeetmed, mis võimaldavad ennetada kahjulikku mõju inimeste, eelkõige kõnealuse söödalisandi kasutajate tervisele.
(6)

Euroopa Toiduohutusamet (edaspidi „toiduohutusamet“) jõudis oma 1. veebruari 2012. aasta, (3)7. märtsi 2012. aasta, (4)25. aprilli 2012. aasta, (5)17. oktoobri 2012. aasta, (6)12. märtsi 2013. aasta, (7)5. märtsi 2014. aasta, (8)20. oktoobri 2015. aasta, (9)26. jaanuari 2016. aasta, (10)8. märtsi 2016. aasta, (11)20. aprilli 2016. aasta, (12)25. mai 2016. aasta, (13)12. juuli 2016. aasta (14) ja 19. oktoobri 2016. aasta (15) arvamustes järeldusele, et kavandatud kasutustingimuste juures ei avalda kõnealused söödalisandid kahjulikku mõju ei loomade ega tarbijate tervisele ega keskkonnale. Toiduohutusamet jõudis ka järeldusele, et kõnealuseid söödalisandeid tuleks käsitada nahka, silmi ja hingamisteid ärritavate ning nahka sensibiliseerivate ainetena. Seepärast leiab komisjon, et tuleks võtta asjakohased kaitsemeetmed, mis võimaldavad ennetada kahjulikku mõju inimeste, eelkõige kõnealuste söödalisandite kasutajate tervisele.
(4)

Euroopa Toiduohutusamet (edaspidi „toiduohutusamet“) jõudis oma 11. novembri 2021. aasta arvamuses (2) järeldusele, et kavandatud tingimuste juures ei avalda võlupunane AC kahjulikku mõju loomade tervisele, tarbijate ohutusele ega keskkonnale. Kuna väikeimetajatest mittetoiduloomade ja dekoratiivlindude täiendsöödas kasutatakse väga mitmekesised söötasid ning pole selge, millises koguses annaks võlupunane AC nähtava mõju, ei saanud toiduohutusamet teha järeldust võlupunase AC tõhususe kohta väikeimetajatest mittetoiduloomade ja dekoratiivlindude söödas. Siiski märkis toiduohutusamet, et kõnealuse toidus kasutada lubatud lisaaine puhul, ning kui selle funktsioon söödas on sama kui toidus, võib edasisest tõhususe tõendamisest loobuda. Lisaks kinnitas toiduohutusamet määrusega (EÜ) nr 1831/2003 asutatud referentlabori aruande söödas sisalduva kõnealuse söödalisandi analüüsimise meetodite kohta.
(3)

Euroopa Toiduohutusamet (edaspidi „toiduohutusamet“) jõudis oma 12. juuni 2018. aasta arvamuses (3) ja 18. novembri 2020. aasta arvamuses (4) järeldusele, et kavandatud kasutustingimustel ei avalda Ensifer adhaerens CNCM I-5541 abil toodetud tsüanokobalamiini vormis vitamiin B12 kahjulikku mõju loomatervisele, tarbijaohutusele ega keskkonnale. Toiduohutusamet jõudis ka järeldusele, et suure endotoksiinisisalduse tõttu on Ensifer adhaerens CNCM I-5541 abil toodetud tsüanokobalamiini vormis vitamiin B12 eelsegude käitlemise ajal sissehingamisel tekkiva võimaliku kokkupuute ning naha- ja silmade teadaolevalt ärritava toime tõttu ohtlik kasutajate tervisele. Seepärast leiab komisjon, et tuleks võtta asjakohased kaitsemeetmed, mis võimaldavad ennetada kahjulikku mõju inimeste, eelkõige kõnealuse söödalisandi kasutajate tervisele. Toiduohutusameti hinnangul ei ole vaja kehtestada turustamisjärgse järelevalve erinõudeid. Amet kinnitas ka määrusega (EÜ) nr 1831/2003 asutatud referentlabori aruande sööda analüüsimise meetodi kohta.
(4)

Vastavalt määruse (EL) nr 1151/2012 artikli 51 lõike 1 teisele lõigule võib füüsiline või juriidiline isik, kelle elukoht on või kes on asutatud muus liikmesriigis kui selles liikmesriigis, kus esitati taotlus, esitada vastulause sellele liikmesriigile, kus ta on asutatud. Võttes arvesse, et mõlemad kirjad, mis on vastu muudatuse heakskiitmisele, esitati otse komisjonile ega ole seega kooskõlas eespool nimetatud artikli 51 lõikes 1 sätestatud menetlusega, loetakse need vastuväited vastuvõetamatuks.
(2)

Vastavalt rakendusmääruse (EL) 2017/892 artikli 9 lõikele 1 peavad tootjaorganisatsioonid esitama liikmesriigi pädevale asutusele toetusetaotluse või toetuse jääksumma taotluse iga sellise rakenduskava kohta, mille jaoks toetust taotletakse, toetuse taotlemise aastale järgneva aasta 15. veebruariks. Kõnealuse rakendusmääruse artikli 9 lõike 3 esimese lõigu kohaselt võivad toetusetaotlused hõlmata kavandatud, kuid kandmata kulusid, kui on tõendatud teatavad asjaolud. Sinna hulka kuulub asjaolu, et asjaomaseid toiminguid ei saanud teha rakenduskava kohaldamisaasta 31. detsembriks asjaomasest tootjaorganisatsioonist sõltumatutel põhjustel ja et neid saab teha selle aasta 30. aprillini, mis järgneb toetuse taotlemise aastale, mille jaoks toetust taotletakse. Võttes arvesse Venemaa sissetungi Ukrainasse, on asjakohane teha erand rakendusmääruse (EL) 2017/892 artikli 9 lõike 3 punktist b ja näha ette, et 15. veebruariks 2023 esitatavad toetusetaotlused võivad hõlmata 2022. aastaks kavandatud, kuid 31. detsembriks 2022 tegemata toimingute kulusid, kui neid toiminguid on võimalik teha 15. augustiks 2023.
(3)

Selleks et tunnustatud tootjaorganisatsioonid ja tootjaorganisatsioonide liidud saaksid oma rakendusfonde hallata ja rahalisi vahendeid, sealhulgas rakendusfondi raames antavat liidu finantsabi, ümber suunata tegevustesse ja meetmetesse, et tulla toime Venemaa Ukrainasse sissetungi tagajärgedega, on vaja erimeetmeid. Selleks et tunnustatud tootjaorganisatsioonid ja tootjaorganisatsioonide liidud saaksid seda teha, on vaja suurendada 2022. aastal määruse (EL) nr 1308/2013 artikli 34 lõikes 1 sätestatud liidu finantsabi piirmäära 50 %-lt 70 %-le tegelikult kantud kuludest.
(12)

Nagu on märgitud põhjenduses 9, palus STECF täiendavaid andmeid püügitoimingute ruumilise jaotuse kohta seoses mererohu kasvukohtade levikuga. Itaalia esitas need täiendavad andmed, mis kinnitavad, et püügikohad ei kattu Posidonia kasvukohtadega. Lisaks tuleb märkida, et seoses mõjuga merepõhjale on püügihooajal laeva pardal tehtud tähelepanekud näidanud, et paadinoot toimib tõhusalt üksnes puhtal merepõhjal, mis koosneb liivast või mudast. Eespool kirjeldatut arvesse võttes järeldatakse, et paadinootadega püük ei mõjuta oluliselt kaitstud kasvukohti ja on väga selektiivne, sest nootasid haalatakse vees, ilma et need puudutaks merepõhja, kuna merepõhjast kogutud materjal kahjustaks sihtliike ja teeks sihtliigi püütud isendite väljavalimise nende erilise väiksuse tõttu võimatuks.
(5)

Euroopa Toiduohutusamet (edaspidi „toiduohutusamet“) jõudis oma 27. jaanuari 2022. aasta arvamuses (3) järeldusele, et kavandatud kasutustingimuste korral ei avalda india viirukipuust (Boswellia serrata Roxb. ex Colebr.) saadud ekstrakt kahjulikku mõju loomade ja inimeste tervisele ega keskkonnale. Toiduohutusamet jõudis ka järeldusele, et india viirukipuust (Boswellia serrata Roxb. ex Colebr.) saadud ekstrakt ei ärrita nahka ega silmi, kuid andmete puudumisel ei saa teha järeldusi selle aine kui võimaliku naha- ja hingamiselundite sensibilisaatori kohta. Seepärast leiab komisjon, et tuleks võtta asjakohased kaitsemeetmed, mis võimaldavad ennetada kahjulikku mõju inimeste, eelkõige kõnealuse söödalisandi kasutajate tervisele.
(4)

Euroopa Toiduohutusamet (edaspidi „toiduohutusamet“) jõudis oma 26. jaanuari 2022. aasta arvamuses (2) järeldusele, et kavandatud kasutustingimuste juures ei avalda Propionibacterium freudenreichii DSM 33189 ja Lentilactobacillus buchneri DSM 12856 preparaat kahjulikku mõju ei loomade ega inimeste tervisele ega keskkonnale. Toiduohutusamet jõudis ka järeldusele, et söödalisand ei ole silmi ja nahka ärritav, kuid seda tuleks pidada hingamiselundite sensibilisaatoriks ning söödalisandi võimaliku nahka sensibiliseeriva toime kohta ei saa teha mingeid järeldusi. Seepärast leiab komisjon, et tuleks võtta asjakohased kaitsemeetmed, mis võimaldavad ennetada kahjulikku mõju inimeste, eelkõige kõnealuse söödalisandi kasutajate tervisele. Samuti jõudis toiduohutusamet järeldusele, et kõnealune preparaat võib parandada toitainete säilimist silos, mille lähtematerjali on lihtne või mõõdukalt raske sileerida. Toiduohutusamet kinnitas ka määrusega (EÜ) nr 1831/2003 asutatud referentlabori aruande söödas sisalduvate kõnealuste söödalisandite analüüsimise meetodi kohta.
iv)

kui kolmanda riigi kodanikul on sisenemiskuupäeval kehtiv piiratud territoriaalse kehtivusega reisiluba ja sisenemise liikmesriik on selle loaga hõlmatud liikmesriik ning tal on lubatud riigis viibida veel vähemalt üks päev: OK;
(25)

Selleks et vältida märkimisväärset majanduslikku kahju liidule tervikuna, on äärmiselt oluline, et iga liikmesriik vähendaks oma nõudlust pärast seda, kui on välja kuulutatud häireolukord. Kõnealuse vähendamisega tagatakse piisav gaas kõigile, ka talvel. Nõudluse vähendamine kogu liidus on aluslepingus sätestatud solidaarsuse põhimõtte väljendus. Seetõttu on põhjendatud, et komisjon teeb ranget järelevalvet selle üle, et liikmesriigid viiksid läbi nõudluse kohustusliku vähendamise. Juhul kui komisjon teeb kindlaks riski, et liikmesriik ei pruugi suuta täita oma nõudluse kohustusliku vähendamise kohustust, peaks komisjonil olema võimalik nõuda, et nimetatud liikmesriik esitaks kava, milles esitatakse strateegia ja meetmed, mis võimaldavad nõudluse kohustusliku vähendamise kohustust tulemuslikult täita. Nimetatud liikmesriik peaks nõuetekohaselt arvesse võtma kõiki komisjoni poolt kõnealuse kava kohta tehtud märkusi ja soovitusi.
(8)

Pärast taotleja esitatud täiendavate andmete hindamist võttis toiduohutusamet 27. jaanuaril 2022 vastu arvamuse, (5) milles ta võttis arvesse eelkõige söödalisandi etoksükiini muudetud spetsifikatsioone, mille kohaselt vähendati saasteaine p-fenetidiini sisaldus tasemele, mis on väiksem kui 2,5 miljondikku, ning samuti ettepanekut määrata kõnealusele söödalisandile piirnorm 50 mg täissööda kilogrammi kohta. Toiduohutusametil ei olnud võimalik teha oma arvamuses järeldust söödalisandi etoksükiini ohutuse kohta mis tahes koguses kasutamisel pikaealiste ja reproduktiivloomade söödas, arvestades et söödalisand sisaldab p-fenetidiini, s.o võimalikku mutageeni, mida leidub söödalisandis saasteainena, kuid mille kohta taotleja ei esitanud täiendavat teavet, mis seda ohutusprobleemi käsitleks. Etoksükiini kasutamise ohutuse kohta tarbijate jaoks ei olnud võimalik teha järeldust p-fenetidiini esinemise tõttu ning andmete puudumise tõttu p-fenetidiini jääkide kohta loomsetes kudedes ja saadustes. Kuna andmed jääkide kohta piimas puudusid, ei saanud toiduohutusamet teha järeldust etoksükiini ohutuse kohta tarbijate jaoks, kui seda kasutatakse piimaloomade söödas. Toiduohutusamet tegi seoses kasutajate ohutusega järelduse, et kasutajate kokkupuudet tuleks minimeerida, et vähendada p-fenetidiiniga sissehingamisel tekkiva kokkupuute riski. Keskkonnaohutuse kohta märkis toiduohutusamet, et maismaaloomade söötmise puhul on etoksükiini ohutuse kohta maismaakeskkonna osas järelduste tegemiseks vaja täiendavaid andmeid. Lisaks leidis toiduohutusamet, et riski veekeskkonnale ei saa välistada, kui söödalisandit antakse maismaaloomadele, ning et samuti ei saa välistada veekeskkonna toiduahela kaudu toimivat teisese mürgistuse riski. Lisaks jõudis toiduohutusamet järeldusele, et riski ei saa välistada etoksükiini kasutamisel setetes elutsevate mereorganismide meresumpades.
(5)

Eespool nimetatud Itaalia riisitootmispiirkonna teatava osa suhtes on jõutud järeldusele, et Meloidogyne graminicola (Golden & Birchfield) hävitamine ei ole enam võimalik. Seepärast peaks Itaalial olema lubatud kõnealuses piirkonnas kohaldada hävitamise asemel meetmeid, et tõkestada selle taimekahjustaja levikut. Nende meetmete võtmisega peaks olema võimalik hoida Meloidogyne graminicola (Golden & Birchfield) populatsioon stabiilne. Kui uuringutest selgub, et Meloidogyne graminicola (Golden & Birchfield) populatsioon on suurenenud, tuleks kohaldada selle hävitamiseks ettenähtud meetmeid, et vähendada taimekahjustaja populatsiooni ja hoida ära selle levik.
(6)

27. oktoobril 2021 võttis toiduohutusamet kooskõlas määruse (EL) 2015/2283 artikliga 11 vastu teadusliku arvamuse „Safety of Iron Hydroxide Adipate Tartrate as a Novel food pursuant to Regulation (EU) 2015/2283 and as a source of iron in the context of Directive 2002/46/EC“ (7) (raudhüdroksiidadipaattartraadi ohutus uuendtoiduna vastavalt määrusele (EL) 2015/2283 ja rauaallikana direktiivi 2002/46/EÜ kontekstis).
(4)

Euroopa Toiduohutusamet (edaspidi „toiduohutusamet“) jõudis oma 27. jaanuari 2022. aasta arvamuses (3) järeldusele, et taotleja esitatud andmetest nähtub, et söödalisand vastab loa andmise tingimustele. Toiduohutusamet jõudis ka järeldusele, et kaaliumdiformiaat ei avalda kahjulikku mõju loomade tervisele, tarbijate ohutusele ega keskkonnale. Toiduohutusamet jõudis ka järeldusele, et söödalisand on silmi ärritav, kuid ei saanud teha järeldust kõnealuse söödalisandi võimaliku nahka või hingamisteid ärritava või nahka sensibiliseeriva toime kohta. Seepärast leiab komisjon, et tuleks võtta asjakohased kaitsemeetmed, mis võimaldavad ennetada kahjulikku mõju inimeste, eelkõige kõnealuse söödalisandi kasutajate tervisele. Lisaks kinnitas toiduohutusamet määrusega (EÜ) nr 1831/2003 asutatud referentlabori aruande söödas sisalduva kõnealuse söödalisandi analüüsimise meetodite kohta.
1. liide

VORM: KOMPONENDI, ERALDI TEHNILISE MOODULI VÕI SÜSTEEMI TUNNISTUS

Suurim formaat: A4 (210 × 297 mm)

TUNNISTUS AERODÜNAAMILISE SEADISE CO2 JA KÜTUSEKULU MÕJUTAVATE OMADUSTE KOHTA

Teatis aerodünaamiliste seadiste tüüpkonna CO2 ja kütusekulu mõjutavate omaduste tunnistuse: — andmise (1) — laiendamise (1) — andmisest keeldumise (1) — kehtetuks tunnistamise (1) Tempel

kohta kooskõlas komisjoni rakendusmäärusega (EL) 2022/1362 (2).

Rakendusmäärus (EL) 2022/1362

Sertimisnumber:

Räsi:

Laiendamise põhjus:

I JAGU

0.1. Mark (tootja kaubanimi):

0.2. Aerodünaamilise seadise tüüp/tüüpkond (kui asjakohane):

0.3. Aerodünaamilise seadise tüüpkonna liige (tüüpkonna puhul)

0.3.1. Aerodünaamiline seadise tüüpkonna esindaja

0.3.2. Aerodünaamilise seadise tüübid tüüpkonnas

0.4. Tüübi identifitseerimisandmed, kui need on märgitud aerodünaamilisele seadisele

0.4.1. Märgistuse asukoht:

0.5. Tootja nimi ja aadress:

0.6. Komponentide ja eraldi tehniliste moodulite puhul EÜ sertimismärgi asukoht ja kinnitusviis:

0.7. Koostetehas(t)e nimi (nimed) ja aadress(id):

0.9. Aerodünaamilise seadise tootja esindaja olemasolu korral tema nimi ja aadress:

II JAGU

1. Lisateave (asjakohasel juhul): (vt lisand)

2. Tüübikinnitusasutus või tehniline teenistus:

3. Tehnilise aruande kuupäev:

4. Tehnilise aruande number:

5. Märkused (kui on): (vt lisand)

6. Koht:

7. Kuupäev:

8. Allkiri:

Lisatud dokumendid:

1. Infopakett

2. Valideerimisaruanne

3. Tehniline aruanne

4. Aerodünaamilise seadise korrektse paigaldamise dokumentatsioon

(1) Mittevajalik läbi kriipsutada

(2) Commission Implementing Regulation (EU) 2022/1362 of 1 August 2022 implementing Regulation (EC) No 595/2009 of the European Parliament and of the Council as regards the performance of heavy-duty trailers with regard to their influence on the CO2 emissions, fuel consumption, energy consumption and zero emission driving range of motor vehicles and amending Implementing Regulation (EU) 2020/683 (OJ L 205, 5.8.2022, p. 145).
(2)

COVID-19 pandeemiast tingitud kriisi tõttu on liikmesriikide põllumajandustootjad suurtes majandus- ja finantsraskustes. Arvestades just põllumajandusettevõtjate haavatavust ning püüdes vähendada kriisi tagajärgi finants- ja rahavoogudele, on komisjoni rakendusmäärustega (EL) 2020/531 (4) ja (EL) 2021/1295 (5) lubatud liikmesriikidel teha vastavalt 2020. ja 2021. aasta eest toetusesaajatele ettemakseid suuremas ulatuses. Kuna COVID-19 pandeemia on jätkunud ka 2022. aastal ja põllumajandustootjad seisavad endiselt silmitsi majandusraskustega, mida süvendavad veelgi Venemaa Ukrainasse sissetungi tagajärjed, tuleks liikmesriikidel lubada jätkata suuremate ettemaksete tegemist ka 2022. taotlusaasta eest.
(3)

Täpsemalt on delegeeritud määruse (EL) 2019/2035 artikli 18 punktis d sätestatud, et pädev asutus lisab maismaaloomi pidavate ettevõtete ja haudejaamade registrisse kantud ettevõtte kohta ettevõtte asukoha aadressi ja geograafilised koordinaadid (laius- ja pikkuskraadid). Peale selle on delegeeritud määruse (EL) 2019/2035 artikli 18 punktis h sätestatud, et pädev asutus lisab registrisse teabe selle ajavahemiku kohta, mille jooksul ettevõttes loomi peetakse või haudemune säilitatakse, kui ettevõte ei ole pidevalt hõivatud, sealhulgas hooajaline hõivatus või hõivatus konkreetsete sündmuste ajal. Kuigi määruse (EL) 2016/429 artikli 84 lõike 1 punktis b on sätestatud, et ettevõtjad, kes käitavad maismaaloomi pidavaid või loomset paljundusmaterjali koguvaid, tootvaid, töötlevaid või säilitavaid ettevõtteid, peavad oma ettevõtete registreerimiseks esitama pädevale asutusele teatava teabe, ei hõlma see teave kogu üksikasjalikku teavet, mida on nõutud delegeeritud määruse (EL) 2019/2035 artikli 18 punktide d ja h kohaselt. Seepärast on asjakohane sätestada nõue, et maismaaloomi pidavaid ettevõtteid ja haudejaamu käitavad ettevõtjad esitaksid oma ettevõtete registreerimiseks pädevale asutusele sellist üksikasjalikku teavet.
iv) ettevõtete kohta, kellel on oma veebisait:

(32) ettevõtte veebisaidil on kaupade või teenuste kirjeldus, hinnainfo (33) ettevõtte veebisaidil on veebi kaudu tellimise, reserveerimise või broneerimise võimalus (näiteks ostukorv) (34) ettevõtte veebisaidil on külastajatel võimalus veebis pakutavaid kaupu ja teenuseid kohandada või kujundada (35) ettevõtte veebisaidil on võimalik esitatud tellimusi jälgida või vaadata nende täitmise seisu (36) ettevõtte veebisaidil on isikustatud sisu veebisaidi regulaarse/korduva külastaja jaoks (37) ettevõtte veebisaidil on klienditoeks vestlusteenus (kliendile vastab juturobot, virtuaalassistent või inimene) (38) ettevõtte veebisaidil on teated vabade töökohtade kohta või on võimalik esitada tööle kandideerimise avaldus interneti kaudu (39) ettevõtte veebisaidi sisu on kättesaadav vähemalt kahes keeles
(4)

Võttes arvesse vajadust leida lahendus toiduga kindlustatuse probleemidele, mis on seotud toidu kättesaadavusega kogu maailmas ja toidu taskukohasusega, ning säilitada liidu toidutootmispotentsiaal, aidates samal ajal kaasa ELi rohelise kokkuleppe, eelkõige strateegia „Talust taldrikule“ ja elurikkuse strateegia eesmärkide saavutamisele, on asjakohane võimaldada põllumajandustootjatele erandkorras paindlikkust olemasoleva põllumaa kasutamisel toidu tootmiseks, leevendades samal ajal nende valikute negatiivset mõju keskkonnale ja kliimamuutustele. Seepärast tuleks anda liikmesriikidele luba teha 2023. taotlusaastaks erand määruse (EL) 2021/2115 III lisas esitatud HPK 7. standardi ja HPK 8. standardi esimese nõude kohaldamisest, mis on ette nähtud nende ÜPP strateegiakavas. Kuna erandi eesmärk on aidata lühiajaliselt lahendada toiduga kindlustatusega seotud probleeme, on asjakohane sätestada, et põllumaad, mida ei kasutata määruse (EL) 2021/2115 III lisas esitatud HPK 8. standardi esimese nõude (nagu see on kehtestatud riigi ÜPP strateegiakavas) täitmisest tehtud erandi tõttu, ei tohiks kasutada maisi ja sojaoa kasvatamiseks, sest need põllukultuurid ei ole enamasti ette nähtud toidu tootmiseks. Liikmesriigid, kes võimaldavad kasutada mõnda erandit HPK 7. või 8. standardist, peaksid üldiselt edendama toidu tootmiseks sobivate põllukultuuride kasvatamist ja rakendama oma ÜPP strateegiakavadega ette nähtud ökokavasid ning põllumajanduse keskkonna- ja kliimameetmeid, mille eesmärk on suurendada põllumaade elurikkust ja säilitada mulla potentsiaali.
(11)

Tõenditest näin ilmnevat seegi, et eespool kirjeldatud võtete kasutamise tõttu on vähenenud kehtivate dumpinguvastaste meetmete parandav mõju vaatlusaluse toote impordi kogusele ja hinnale. Paistab, et imporditud uuritavat toodet on liidu turule jõudnud suurtes kogustes. Piisavalt on tõendeid, mis pigem näitavad, et uuritavat toodet imporditakse hinnaga, mis on madalam mittekahjustavast hinnast, mis selgitati välja praeguste meetmete kehtestamisele eelnenud uurimisega.
(4)

Tagamaks, et positsiooni olemasolu hinna leidmise protsessi põhjendamatult ei mõjuta, ning selleks, et teha kindlaks positsioonide kuhjumine, mis võib põhjustada hinnamoonutusi, turuga manipuleerimist või muid kuritarvituslikke kauplemistavasid, peaksid kauplemiskohad olema teadlikud suurtest positsioonidest, mida hoiavad positsioonide lõppomanikud ja emaettevõtjad füüsiliselt arveldatavates kaubatuletisinstrumentides, ning nende positsioonide hoidmise põhjustest. Kuna aluseks oleva füüsilise kauba tegelikule pakkumisele seab piirid pakkumise piiratus, on füüsiliselt arveldatavad kaubatuletisinstrumendid vastuvõtlikumad nõuetele mittevastavatele kauplemistavadele, nagu turu mõjutamine hinnasurve või suurte varude kokkuostu kaudu, kus vastaspooled kasutaksid valitsevat seisundit, et määrata kunstlikult kaubatuletisinstrumendi või aluseks oleva kauba hind. Seetõttu tuleks suured positsioonid kindlaks teha nii nende kaubatuletisinstrumentide puhul, mis on loodud füüsiliseks arveldamiseks, kui ka nende kaubatuletisinstrumentide puhul, mida saab füüsiliselt arveldada ostja või müüja valikul.